google/wiki40b huggingface dataset:
Buton Rinchen Drub

Butön Rinchen Drup (tibetansk: བུ་སྟོན་རིན་ཆེན་གྲུབ་, Wylie: bu ston rin chen grub, født 1290, død 1364) var den 11. abedden av Shaluklosteret, en Sakya-mester og en buddhistisk leder.  Shalu var det første av de store klostere som ble bygd for adelsfamilier av Ü-Tsang-dynastiet under Tibets store buddhistiske vekkelse, og var et viktig senter for Sakya-tradisjonen. Butön var ikke bare en administrator, men huskes den dag idag som en fremragende lærd og skribent og er Tibets mest berømte historiker.
Roa Evangeliesenter

Roa Evangeliesenter var et av sentrene i Stiftelsen Pinsevennenes Evangeliesenter. I 2008 var Evangeliesenteret i en presset økonomisk situasjon og valgte å legge ned virksomheten. 
Roa Evangeliesenter lå på Roa på Lunner på Hadeland. Senteret hadde plass til 14 jenter. Bestyrere er Anita og Steinar Alderssjøen (år 2006).
Roa Evangeliesenter var det aller første Evangeliesenteret og oppstartet i 1983. Stedet var tidligere lensmannsgård og garveri. Det begynte som et hjelpetiltak for menn («guttesenter»), men senere som et rehabeliteringssenter for kvinner («jentesenter»).

Evangeliesenteret

Stiftelsen Pinsevennenes Evangeliesenter, til vanlig kalt Evangeliesenteret, er en diakonal kristen frivillig organisasjon som driver arbeid mot rusavhengige, med avvenning fra rus og hjelp til å begynne «et nytt liv». Evangeliesenteret er Norges største hjelpetiltak for russkadde.
Eikekroneordenen

Eikekroneordenen (fransk: Ordre de la couronne de Chêne) er en orden som utdeles i Luxembourg. Den ble innstiftet 29. desember 1841 av Vilhelm II, konge av Nederland og storhertug av Luxembourg. Ordenen var inntil 1890 felles for de to land. Ved oppløsningen av personalunionen fulgte Eikekroneordenen den mannlige linjen til Luxembourg. I dag tildeles Eikekroneordenen borgere av Luxembourg og andre land for sivile eller militære fortjenester, samt for fremragende kunstnerisk virke. Eikekroneordenen er Luxembourgs tredje fornemste orden og rangerer etter Den nassauske husorden av den gylne løve og Adolf av Nassaus sivile og militære fortjenstorden, men foran Fortjenstordenen. Storhertugen er ordenens stormester.

Insignier

Ordenstegnet for Eikekroneordenen består av et hvitemaljert kors med armer som smalner inn mot korsmidten. Midtmedaljongen er grønnemaljert og bærer den kronede bokstaven «W», for ordenens innstifter, i gull. Den er omgitt av en sirkel i gull. Ordenstegnet er det samme for alle grader, men i ulik størrelse. Offisergradens ordenstegn har i tillegg eikeblader i korsvinklene. Ordensstjernen for storoffiserer består av et malteserkors i sølv. Den bærer midtmedaljongen fra ordenstegnet i midten. Midtmedaljongen er omgitt av et rød bord der Huset Nassaus motto «Je maintiendrai» er innskrevet. Utenfor borden er det en krans av eikeblader i gull og grønn emalje. Dette skal representere eikekronen. Ordensstjernen for storkors er i sølv og har åtte tagger. Den er har samme midtmotiv som ordensstjernen for storoffiserer. Ordensbåndet er gul-oransje med tre grønne striper.

Tildeling

Eikekroneordenen kan tildeles for både sivil og militær innsats, og i særdeleshet for kulturell eller kunstnerisk virksomhet. Ordenen tildeles av storhertugen etter anbefaling av statsministeren. I særlige tilfeller kan ordenen tildeles utlendinger. Overrekkelse av Eikekroneordenen til luxembourgske borgere skjer vanligvis på nasjonaldagen.

Norske innehavere

Eikekroneordenen er også tildelt nordmenn. Blant dem som har blitt unevnt til ordenen er Erik Colban og Rolf Andersen.
KNM «Skudd» (P962)

Leveranse og sertifisering

28. september 2003 ble kontrakten om bygging av Skjold-klassen underskrevet, og KNM Skudd ble påbegynt en tid etter dette. Fartøyet ble sjøsatt 3. mai 2007, og mannskapet begynner nå opplæring på fartøyet, før endelige sertifiseringer av fartøy og mannskap gjør fartøyet klart til overtagelse av Marinen høsten 2008. Det ventes at sjøtesting og sertifisering vil ta kortere tid enn med KNM «Storm», siden fartøyene er identiske.
Haslum Idrettslag

Haslum Idrettslag (stiftet i 1938) er et idrettslag som dekker områdene Haslum, Blommenholm og Bekkestua i Bærum. Klubben har fotballag i 5. og 7. divisjon og et juniorlag i 1. divisjon. De har også ett bandylag i 2. divisjon.
På Haslum går de fleste i skolealder enten på Løkeberg eller Haslum barneskoler, og Gjettum eller Bekkestua ungdomsskoler.

Bandy

Haslum Bandy ligger i 2. divisjon på seniornivå for menn, men har enkelte gode og dominerende lag i de aldersbestemte klassene. I 2012/13-sesongen tok Haslum NM-sølv i småguttklassen og i 2009/10 og 2013/14-sesongen bronse i gutteklassen. På damesiden har klubben et samarbeid med Høvik.

Fotball

Haslum Fotball har stor bredde og er blant klubbene med flest aktive medlemmer i Bærum. A-laget for menn spiller i 5. divisjon, mens B-laget spiller i 7. divisjon.

Håndball

Haslum er blant Norges ledende håndballklubber med herrelag i Eliteserien og noen av de beste juniorlagene i Norge. Seniorlagene i Haslum IL ble skilt ut som egen klubb i 1999.
Shin-Oita gasskraftverk

Shin-Oita gasskraftverk er et varmekraftverk i Japan. Installert produksjonseffekt er 2 295 MW. Brenselkilden er naturgass i form av LNG.
Bluesasylet

Bluesasylet er et norsk radioprogram om blues og jazz som har gått på NRK Radio siden 2004. Programmet ledes av Knut Reiersrud og sendes på lørdagsettermiddager. Frem til 2017 var også Knut Borge en av programlederne. I programmet spilles det deltablues, country blues, storby- og storbandblues, urblues, bluesrock og jazz. Det inneholder også konkurranser og telefonintervju.
Første sending gikk 3. januar 2004.
Parlamentsvalget i Bhutan 2008

Parlamentsvalget i Bhutan 2008 ble avholdt 24. mars. Det var det første frie valget i Bhutan, og betød en vesentlig endring i Bhutans politiske system.
To partier kjempet om i alt 47 plasser i «underhuset» i den rekonstruerte nasjonalforsamlingen, Tshogdu. De to partiene var Folkets demokratiske parti, som ledes av Sangay Ngedup, og Druk Phuensum Tshogpa (Bhutans anstendige parti), som ledes av Jigme Thinley. Både Ngedup og Thinley har vært regjeringsmedlemmer og statsminister. 
Prosessen fram til demokratiske valg har vært initiert av Bhutans tre siste konger. Kongen ga mandag ordren om at innbyggerne skulle stemme, og at dette ville føre til stabilitet i  landet.
Et tredje parti, Bhutans nasjonalparti, ble ikke godkjent av valgkommisjonen. Bhutanerne er opptatt av å ivareta et rent topartisystem, ettersom landet er redd for koalisjoner og politisk ustabilitet. 
Valget ble avholdt i 47 enmannskretser. Alle kandidatene måtte ha høyere utdannelse.

Valgforberedelser

Partiene måtte levere sine intensjonserklæringer, kandidatlister og reviderte regnskapet til valgkommisjonen innen 22. januar 2008. Kandidatene startet valgkampen i sine valgkretser 7. februar. 
Stemmeberettigede velgere kunne registrere seg i valgmanntallet inntil 20. februar. Stemmerettsalderen var fylte 18 år pr 1. januar 2008. Manntallet ble offentliggjort 5. mars.
Norgesmesterskapet i orientering 1979

Norgesmesterskapet i orientering 1979 bestod av flere arrangementer som i 1979 kåret norgesmestere i orientering.
Hovedmesterskapet ble arrangert i Sarpsborg 22.-23. september. Kongepokalene ble vunnet av Anne Berit Eid og Egil Johansen.
I Marinen

I Marinen var et tidsskrift som ble gitt ut av Sjøforsvaret mellom 2004 og 2005. Bladet ble sendt til alle ansatte i Sjøforsvaret, inkludert pensjonister og befal i permisjon, og til andre som hadde tegnet seg som abonnenter. Ansvarlig redaktør var Gunnar Vetlejord og redaktør var Katrine Gramshaug. Til sammen 16 blader ble gitt ut mellom 2004 og 2005. Første nummer hadde et opplag på 7 000 og siste nummer hadde et opplag på 10 000.
Alle bladene er lagt ut i pdf-format på nettsidene til Sjømilitære Samfund.
Reinier Baas

Biografi

Baas studerte ved Manhattan School of Music i New York med Dave Liebman og Phil Markowitz, og i 2010 tok han Master eksamen på Conservatorium van Amsterdam. 
I 2010 grunnla bandet The More Socially Relevant Jazz Music Ensemble med saksofonisten Ben van Gelder og Maarten Hogenhuis, bassist Sean Fasciani og trommeslager Mark Schilders, som i følge De Volkskrant i 2012, ble beskrevet som "det hippeste og mest spennende Jazzband i Nederland". Han spilte på North Sea Jazz Festival , så vel som på andre Festivaler i Nederland. Videre, turnerte han med Kvartetten til Ben Bryden i Storbritannia, med Bright Noise i Belgia, og med Ramón Valle i Sør-Amerika. I tillegg spilte han med Mona Lisa Overdrive, og som gjestesolist med den nederlandske Ungdomsjazzorkester og den New Rotterdam Jazz Orchestra . I 2015 ledet han for første gang sin jazzopera Discombobulatrix på North Sea Jazz Festival.
Baas underviser på Codarts Conservatory i Rotterdam.

Priser og utmerkelser

Baas mottok 2010 Deloitte Jazz Award. I 2013, vant han med albumet Mostly Improvised Instrumental Indie Music Edison Jazz Nationaal; i 2016, vant han også denne prisen med albumet Discombobulatrix og ble vel anerkjent med denne prisen. I 2017, han var Komponist-in-Residence i Sør-Tyrol jazz festival i Alto Adige.
John Barron

Biografi

Barron flyttet med familien sin til Alaska da han var en ung gutt, og han begynte med hundekjøring i 1978. Året etter deltok i hundesledeløpet Iditarod der han ble nummer 37. Totalt har John Barron deltatt 27 ganger i verdens lengste hundesledeløp, og hans beste plassering er nummer 11 som han ble i 1986.
I 1994 deltok Barron i Yukon Quest, og i det hundesledeløpet endte han som nummer 11.
Han flyttet til Montana i 2000 sammen med konen Kathleen, og i tillegg til hundekjøring og hundeoppdrett arbeider han med hesteoppdrett.
John Barron er far til Jason Barron og svigerfar til Harmony Barron.
Spintheria

Utseende

Middelsstore, avlange, blankt mørkbrune til svarte trebukker. Antenner og bein er rødlige eller gulbrune. Oversiden er glatt og sparsomt punktert, ganske blank. Antennene er lengre enn kroppen, i alle fall hos hannene. Pronotum er nærmest kjegleformet, uten pigger eller knøler. Dekkvingene er jevnt tilsmalnende bakover og hver dekkvinge ender i to pigger. Dekkvingene har tverrbånd av lyse skjell.

Utbredelse

Arten er utbredt på Ny-Caledonia.
Syltetøy

Syltetøy, også kalt sylt en del steder, er et pålegg laget av kokt og/eller most frukt eller bær som regel blandet med et søtningsstoff som normalt er sukker. I tillegg kan en finne stivelse i form av pektin eller gelatin, samt oksidasjonshindrende midler.
Syltingen er en effektiv måte å ta vare på matvarer på. Når blandingen når en temperatur på 104 °C vil syren og pektinen i frukten reagere med sukkeret. Etter dette blir syltetøyet stivt når det kjøler seg ned. Noen frukttyper, som bringebær, solbær, stikkelsbær, rips, eple og sitrusfrukt, har høyt pektininnhold og reagerer lett på den forventede måten. For andre typer, som jordbær og bjørnebær, må en tilsette pektin eller andre stoff for å få tykk konsistens på blandingen. Syltetøy kan også lages av en blanding av ulike frukter og bær.
Ut fra hvilke fruktdeler en tar med kan en få ulik konsistens på syltetøyet. Som regel vil det inneholde frø og biter av tynne fruktskall. Dersom en filtrerer fruktmassen slik at det blir klart, blir produktet kalt gelé. Tar en med biter av tykkere fruktskall fra for eksempel appelsin blir det kalt marmelade.

Historie

Sylting har vært kjent som konserveringsmetode i lang tid. Den greske teknikken med å ta vare på kveder ved å koke de i honning er beskrevet i den eneste kjente romerske kokeboken, fra rundt 400, skrevet av Apicius. Senere ble skikken med å sylte med sukker fra sukkerrør innført fra Karibia til Europa.
I Norge har man lange tradisjoner for å lage syltetøy. Frukt og bær ble høstet etterhvert som de modnet og kokt opp sammen med vann og sukker til rett konsistens. Sorter som ikke inneholdt nok naturlig stivelse (pektin) ble gjerne tilsatt gelatin, eller blandet med andre sorter.  Deretter ble syltetøyet helt på rene og nykokte (Varmesteriliserte) sylteglass (Norgesglass). Glasslokket i seg selv var diffusjonstett med gummipakning. 
Før Norgesglassets tid ble det ofte brukte syltetøykrukker av keramikk. For å hindre luftkontakt som ville forringe smaken, ble det gjerne helt over et lag smeltet parafinvoks som størknet til et lufttett lokk direkte på syltetøyet. 
I dag prioriterer folk tiden sin annerledes, og høster ikke frukt og bær i samme målestokk som tidligere. Prisen på sukker i forhold til pris på fabrikkprodusert syltetøy kan også være en forklaring på at hjemmelaget syltetøy er sjeldnere nå enn tidligere. 
Bruk av fryseboks har også endret på måten en bruker frukt og bær på.  Frysetøy er bær som røres med sukker og eventuelt stivelse og fryses. Frysetøyet er ikke kokt og bevarer mer av bæras næring og friske smak.

Regulering

«Syltetøydirektivet» fra EU (Rådets direktiv 79/693/EEC, 24 July 1979), og videre et direktiv fra 2001 satte et minimumskrav til hvor mye «frukt» et syltetøy måtte inneholde. På grunn av de mange ulike syltetøyene en lager innen unionsområdet fikk frukt en nokså utvidet definisjon som inkluderte «tomater, rabarbrastilker, gulrøtter, søtpoteter, agurker, gresskar, meloner og vannmeloner». Bær er derimot ikke nevnt.
Fotball under Stillehavslekene 1969

Fotball under Stillehavslekene  1969. Fotball var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var seks herrelag som deltok i fotball-turneringen. Ny-Caledonia vant finalen med 2-1 over Fransk Polynesia og Papua Ny-Guinea vant bronsefinalen med 2-1 over Fiji.
Polarringvinge

Utseende

En middelsstor (vingespenn 34 – 40 mm), brun sommerfugl. Mønsteret på over- og undersiden av vingene er nesten identisk. Både for- og bakvingen har vanligvis ca. tre små, gulkantede svarte flekker nær spissen, de største av disse har ofte hvit kjerne. Ellers er sommerfuglen ensfarget brun.

Levevis

Sommerfuglen flyr i juni – august på enger og bakker i lavlandet. Larven lever på myskegras (Millium effusum) og myrrapp (Poa palustris) og bruker to år på utviklingen.

Utbredelse

Polarringvingen finnes i Finnmark, nær Utsjok i Nord-Finland og i det nordlige Russland østover til Lena. Den mangler i svensk Lappland.
Det moralske argument

Det moralske argumentet er et av mange argumenter for å bevise logisk eksistensen av Gud. Det skjer i mange former, alle med det mål å støtte påstanden om at Gud eksisterer med henvisning til moral. Motargumentet er vanligvis ondskapens problem.
Basil Liddell Hart

Bakgrunn

Liddel Hart ble født i Paris, som sønn av en metodistprest, og tok sin utdannelse ved St Paul's School i London og ved Corpus Christi College i Cambridge.

Militær karriere

Ved første verdenskrigs utbrudd i 1914 ble han innrullert som offiser i Kings Own Yorkshire Light Infantry og kjempet deretter på vestfronten. Han ble valgt ut til det nyopprettede Royal Tank Corps (stridsvognkorpset) i 1916, men ble utelukket da han ble såret i kamp, og ble senere overført til Army Educational Corps (hærens utdanningskorps), hvor han skrev en videreutvikling av kampoppsett-systemet og fikk denne publisert i 1917, og i etterkrigstiden skrev en instruks for infanteritrening.

Forfatter

Han sluttet i hæren i 1927, med grad av kaptein, delvis på grunn av to lette hjerteattakk han hadde hatt i 1921 og 1922, og tilbrakte resten av karrieren som forfatter. Hjerteattakkene kunne mest sannsynlig settes i sammenheng med langtidsvirkningen av gass han var blitt utsatt for under første verdenskrig.
Liddell Hart ble i 1966 utnevnt til Knight Bachelor og dermed slått til ridder. Han hadde etter dette rett til å føre tiltaleformen sir foran sitt navn.

Militære teorier

Liddel Hart begynte å utgi sine teorier i den «kulørte presse» i 1920-årene. Paradoksalt nok ble han vitne til at tilsvarende teorier, eller teorier videreutviklet fra hans, ble brukt av det nasjonalsosialistiske Tyskland mot Storbritannia, særlig gjennom Heinz Guderian, mens hans hjemland ikke tok dem i bruk før i siste halvdel av annen verdenskrig. 
I årene etter første verdenskrig gikk han inn for å finne hva som var årsaken til de voldsomme tapstallene under krigen, og kom frem til et sett prinsipper han anså lå til grunn for all god strategi; prinsipper han hevdet ble ignorert av flesteparten av alle kommandanter gjennom den krigen.
Huimin (Binzhou)

Huimin (kinesisk: 惠民县; pinyin: Huìmín Xiàn) er et fylke i provinsen Shandong i Folkerepublikken Kina.Det ligger under byprefekturet Binzhou.
Befolkningen i 1999 var på 620 335.
Huimin regnes tradisjonelt som fødestedet til militærfilosofen Sunzi fra den kinesiske oldtid.

Kulturminner

Familien Weis residens (Wei shi zhuangyuan, 魏氏庄园) ble i 1996 tilføyd på Folkerepublikken Kinas liste over kulturminner.
Dasarahalli

Demografi

Ifølge den offisielle folketellingen i 2001 hadde byen 263 636 innbyggere. Av disse var 54 % menn og 46 % kvinner. Gjennomsnittlig lesekyndighet i byen var da 72 %, noe som var høyere enn landsgjennomsnittet på 59,5 %. Mannlig lesekyndighet var 77 %, mens 66 % av kvinnene var lesekyndige. 12 % av Dasarahallis befolkning var barn under 6 år.
Helleristningene ved Utenga

Helleristningene ved Utenga i Lier, Buskerud er et felt med veideristninger fra eldre steinalder.
Feltet ble meldt inn til Buskerud fylkeskommune i juni 2013, og vakte stor oppmerksomhet. Funn av uregistrerte veideristninger skjer svært sjelden, men her var også en elgfigur av helt formidable dimensjoner, hele fire meter lang. Helleristningene ligger på et vesthellende bergflog på østsiden av Ringeriksveien (FV285), ca. 1,5 km nord for Lierbyen. Feltet er ennå ikke fullstendig undersøkt og dokumentert, men det skal være minst tre andre figurer i tillegg til den store elgen. Ristningene ligger ca. 65 moh, med andre ord omtrent like høyt som ristningene ved Åskollen og Skogerveien i Drammen. Det er nærliggende å tro at disse feltene har ligget i nærheten av strandlinjen, og at feltene dermed er samtidige.
Sabratha

Historie

Byen og havna ble grunnlagt ca. 500 f.Kr. som en fønikisk handelsplass for varer fra det indre av Afrika. Fønikerne ga stedet det libysk-berbiske navnet Sbrt'n,
noe som antyder at det kan ha vært en innfødt by på stedet før fønikerne kom. Sabratha ble siden en del av det kortvarige numidiske Masinissa-riket før det kom under romersk kontroll. Keiser Septimius Severus var fra nabobyen Leptis Magna, og begunstiget både hjembyen og Sabratha i sin regjeringstid. 
Byen ble skadet under flere jordskjelv på 300-tallet, særlig i 365. bysantinske guvernører gjenreiste byen på 500-tallet, men handelen hadde allerede da flyttet til andre steder. 
Foruten teateret fra sent på 200-tallet - som var byens blomstringstid - , har Sabratha templer tilegnet Liber Pater, Serapis, Herakles og Isis. Her finnes også en justiniansk basilika og mosaikkgolv som er karakteristiske for den romerske overklassen i Nord-Afrika. På 200-tallet hadde byen ca 20.000 innbyggere.
Nedgangsidene sammenfant med Romerrikets nedgangstider. Angrep fra nomader ridende på kameler skadet jordbruket, og et alvorlig jordskjelv i 365 rysten byen. Så erobret valdalene byen, Muslimene overtok på 600-tallet, og Sabrata tapte sin betydning mens Oea under navnet Tripolis ble regionens nye sentrum.
I 1943, under annen verdenskrig, var arkeologen Max Mallowan (ektemann til forfatterinnen Agatha Christie) basert i Sabratha som assistent til Senior Civil Affairs Officer for Tripolitanias vestprovins. Hans hovedoppgave var å styre kornrasjoneringen. Han bodde i en flott italiensk villa med patio med havblikk, og dinerte på fersk tunfisk og oliven.
Ohi Omoijuanfo

Landslaget

30. mai 2017 ble han tatt ut i sin første landslagstropp for Norge i kampene mot Tsjekkia (10. juni) og Sverige (13. juni).
13. juni 2017 fikk han sin første landskamp for Norge mot Sverige.
Agua Fria gasskraftverk

Agua Fria gasskraftverk er et varmekraftverk i Maricopa County i Arizona i USA. Anlegget har en installert produksjonskapasitet på 626 MW, fordelt på seks turbiner. Operatør er energiselskapet Salt River Project Co.
Kraftverket stod ferdig utbygd i 1957, med utvidelser fram til 1975. Brenselkilden er naturgass eller olje.
European Library

European Library er en Internett service som tilbyr tilgang til ressursene til 47 europeiske nasjonalbiblioteker. European Library portal ble dannet i samarbeid med ni nasjonalbibliotek og CENL (Conference of European National Librarians) under TEL (European Library: Gateway to Europe's Knowledge) prosjektet.
TheEuropeanLibrary.org portal ble etablert 17. mars 2005, med over 500 000 besøkende innen et år. Det er 23 nasjonalbibliotek søkbare samlinger fra portalen og ytterligere 21 nasjonalbibliotekers samlinger tilgjengelig via portalens hyperlenker. Nasjonalbibliotekene i Østerrike, Kroatia og Serbia ble med i juli 2005.
Biblioteket vil samle inn digitale objekter og temaer fra de resterende ni EU og EFTA nasjonalbibliotek innen EDL prosjektet etablert i september 2006: Belgia, Hellas, Island, Irland, Liechtenstein, Luxembourg, Norge, Spania og Sverige.
Det er senere besluttet å kalle «European Digital library» Europeana, med etableringsdato november 2008.
Ricochets

Historie

Ricochets var et av vinnerbandene under Zoom 1998 og ble sendt på den påfølgende Zoom-turneen i Norge, England og Skottland våren 1999. Bandets første utgivelse var singelen Devil inside/Dont bring me down " på Fredrikstad baserte Dead cool records våren 1999. Singelen ble fulgt opp avThe Drinkin' EP på selskapet Underground Records senere samme år. Debutalbumet, Slo-Mo Suicide, kom i 2000 og fikk svært gode kritikker både av musikkanmeldere og publikum.
The Ghost Of Our Love var album nummer to. I 2005 kom det foreløpig siste albumet med tittelen Isolation.
Før dannelsen av Ricochets spilte både Trond Andreassen og Alexander Kloster-Jensen i bandet Creambabes. Kloster-Jensen har senere også hatt stor suksess med bandet My Midnight Creeps sammen med Robert Burås (Madrugada) og Kitchie Kitchie Ki Me O sammen med Frode Jacobsen (Madrugada). Etter Robert Burås sin død var Alexander Kloster-Jensen med på å ferdigstille det siste albumet til Madrugada og var gitarist på den siste turnéen. I 2012 bidro han med gitar på albumet "Childhood's End" og live med ULVER. Andreassen var med å starte Navigators etter oppløsningen.
Reidar Brodtkorb

Multikunstner

Han var også keramiker. Hans eiendom Stabbestad ved Kragerø var en særegen plass, hvor han holdt både ørner og ulver, og hadde en egen kirke på eiendommen .
Verdens fysikkår 2005

I 2005 var det 100 år siden Albert Einstein publiserte tre artikler om relativitetsteori, brownske bevegelser og fotoelektrisk effekt. Hver av artiklene var banebrytende, og samlet etablerte de Einsteins posisjon som vitenskapsmann.
Derfor erklærte FN at 2005 skulle være Verdens fysikkår.
Mercedes GPs Formel 1-resultater

Tabellene under viser fullstendige og detaljerte resultater i Formel 1-mesterskapet for Mercedes-Benz.
Den første tabellen omhandler fabrikksteamet Daimler-Benz for 1954-55, mens den andre tabellen omhandler det nåværende F1-teamet Mercedes GP fra og med 2010. Fra 1956 til 2009 deltok ikke Mercedes med eget fabrikksteam i Formel 1.
Fra 1994 har Mercedes-Benz også vært motorleverandør i F1, hovedsakelig for McLaren. For disse resultatene, se Mercedes AMG High Performance Powertrains.